
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 9.300 lei din bugetul local al Municipiului Focşani 
pe anul 2013  reprezentând cheltuieli neeligibile aferente proiectului „Era medievală evoluează azi” derulat de Liceul de Artă Gh.Tăttărescu Focşani în cadrul programului Comenius
 în perioada 4 – 5 decembrie 2013
              Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de d-l Berbece Gheorghiţă, consilier local, prin care se propune aprobarea alocării sumei de 9.300 lei din bugetul local al Municipiului Focşani pe anul 2013  reprezentând cheltuieli neeligibile aferente proiectului „Era medievală evoluează azi” derulat de Liceul de Artă Gh.Tăttărescu Focşani în cadrul programului Comenius în perioada 4 – 5 decembrie 2013, raportul comun al Direcţiei economice şi Direcţiei de resurse umane şi coordonare unităţi subordonate, înregistrat la nr. 53960/3.10.2013;
           - Văzând avizul favorabil al Comisiei de buget şi administraţie publică;
           - Având în vedere adresa nr. 2635/22.10.2013 transmisă de Liceul de Artă Gh.Tăttărescu Focşani, înregistrată la nr. 53585/22.10.2013;
      -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)
lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:
                Art. 1 Se aprobă alocarea sumei de 9.300 lei din bugetul local al Municipiului Focşani pe anul 2013 reprezentând cheltuieli neeligibile aferente proiectului „Era medievală evoluează azi” derulat de Liceul de Artă Gh.Tăttărescu Focşani în cadrul programului Comenius în perioada 4 – 5 decembrie 2013,  sumă care va fi utilizată pentru acoperirea cheltuielilor de transport şi cazare necesare desfăşurării activităţilor proiectului. 
               Art. 2 Suma prevăzută la art 1 va fi utilizată de Liceul de Artă Gh.Tăttărescu Focşani, din bugetul propriu, de la capitolul bugetar 65.02.04.02 „Învăţământ secundar superior”, articolul bugetar 20.30.30 -„Alte cheltuieli cu bunuri şi servicii”. 
              Art.3 Prezenta hotărâre va fi comunicată de către Direcţia administraţie publică locală,  compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia resurse umane şi coordonare unităţi subordonate şi Liceul de Artă Gh.Tăttărescu Focşani.
       PREŞEDINTE DE ŞEDINŢĂ, 

                                                                                  CONTRASEMNEAZĂ:
             Alecsandrescu Dorian                                          SECRETARUL MUNICIPIULUI 

                                                                                                                    FOCŞANI

        Corhană Eduard Marian                         

